**Ako je to s Ukrajinou v skutočnosti?**

**18.mája sa v Žabokrekoch pri Martine uskutočnilo 12. pracovné stretnutie Vlasteneckého inštitútu Petra Šveca. Nosnou témou bola situácia na Ukrajine. Odzneli dve prednášky, prednáška gen. E. Vestenického a prednáška bývalého premiéra pána Jána Čarnogurského. Generálmajor v.v. Ing. Emil Vestenický predniesol podrobnú analýzu z vojenského hľadiska, trvajúcu 1,5 hodiny. Ponúkam jej stručný sumár.**

Prednášku gen. Vestenický rozdelil do štyroch častí: 1/ Príčiny 2/ Vývoj 3/ Aktuálny stav 4/ Výhľady do budúcnosti.

1/ 16.12.2021 doručila Ruská federácia vedeniu NATO a jeho členským štátom požiadavky na zaručenie svojej bezpečnosti. Kľúčová bola požiadavka, aby sa NATO nerozširovalo na Ukrajinu. Rokovania o ruských požiadavkách sa začali 9.1.2022 a skončili 13.1.2022. Ruské požiadavky boli vyhlásené za ultimátum. Ruské vedenie pochopilo, že čas pracuje proti nim, pretože rozšírením NATO na Ukrajinu by sa dostali do bezprostredného raketového dosahu strategické Ruské centrá: Moskva, Sankt Peterburg, Volgograd, Kazaň ako aj kľúčové kozmodromy v Piesecku a v Bajkonure. Preto padlo rozhodnutie situáciu riešiť vojensky.

2/ 24.2.2022 začalo Rusko inváziu, ktorú nazýva špeciálna vojenská operácia. Ruské vojská využili moment prekvapenia, veľmi rýchlo postupovali a dostali sa do blízkosti Kyjeva. Postup ruskej armády zastavila snaha o mierové rokovanie v Istanbule, kvôli ktorým sa ruská armáda od Kyjeva stiahla, nebola vytlačená vojenskou silou protivníka. Rokovania skončili krachom. Rusi stratili čas a iniciatívu. Bol to ruský neúspech politický, diplomatický a bola to porážka aj v boji o verejnú mienku doma i vo svete. Konflikt prešiel do dlhodobej fázy, v ktorej Rusko zvolilo asymetrickú stratégiu: Kompromitovať, vyčerpať a blokovať zahraničnú podporu a palebne ničiť ukrajinské zdroje. Rusom je jasné, že zahraničná pomoc, finančná aj materiálna je dočasná a raz skončí. Rusi počítajú s faktom, že 22.5.2024 Zelenský na poste prezidenta stráca legitimitu, čo situáciu zásadne zmení politicky aj diplomaticky.

3/ Straty a zisky jednotlivých strán konfliktu:

Straty Ruska: a/ Zablokovaných 300 mld ruských aktív vo svetových bankách. b/ Zničená vlajková loď čiernomorskej flotily, Moskva. c/ Zničené dve lietadlá AVACS. d/ Útoky na krymský most. e/ Prigožinova vzbura. f/ Krach kozmického letu Luna 25. g/ Obilná zmluva, kde Rusi nedosiahli to, čo chceli. Ruské zisky: Rusko sa vyrovnalo s bezprecedentnými sankciami, čo viedlo k nárastu medzinárodnej autority na poli ekonomickom, vojenskom aj diplomatickom. Straty Ukrajiny: a/ Rozbitý dopravný a energetický systém. b/ Rozbité výrobné kapacity. c/ Dramatický úpadok poľnohospodárstva. d/ Vyčerpané ľudské a materiálne zdroje. e/ Absolútna závislosť na zahraničí – závislosť ekonomická, vojenská aj politická. f/ Rozklad morálky a nárast korupcie vo vládnych štruktúrach, čo vedie ku konfliktu záujmov na osi vláda-občan-armáda. g/ Ohrozená existencia štátu. Ukrajinské zisky: Hľadajú sa len veľmi ťažko.

4/ Výhľady do budúcnosti. Táto vojna ukázala, že vojenská budúcnosť je dronové vojsko. Satelitné navádzanie dosiahlo presnosť 50 cm. Rokovania bez Ruska pokladajú Rusi za diplomatickú agresiu. Mierové návrhy Číny a Bieloruska sú orientované na súčasnosť, nie na budúcnosť. Na Ukrajine sa bojuje o svet. Vytvára sa nový pomer svetových síl. V budúcich mierových rokovaniach sa dospeje k rokovaniam k návratu NATO k hraniciam v r. 1997.

Druhú prednášku predniesol bývalý premiér pán Čarnogurský. Jednalo sa o teoretickú analýzu záujmov veľmocí, keď ich regionálne záujmy majú globálne dôsledky. Zdôraznil, že prehra na Ukrajine bude strategickou prehrou západu a bude koncom jeho 500 ročnej hegemónie.

Prednášky svojou kvalitou zatienili všetko, čo divákom poskytujú mejnstrímové televízie. Diskusia prítomných trvala rovnako dlho, ako prednášky samotné. Mnohé diskusné príspevky boli mimoriadne kvalitné, najmä vstupy bývalého premiéra pána Mečiara.

Dr. Paulov.